Paul Vassallo ta’ 49 sena mill-Kalkara kien illiberat mill-akkuża ta’ stupru ta’ ‘cleaner ta’ 17-il sena f’tank tal-ilma f’Ħ’Attard. Il-Qorti sabet li l-verżjoni tal-adoloxxenti kienet inkonsistenti u qalet li lanqas setgħet tkun moralment konvinta li s-sess bejniethom ma sarx b’kunsens. L-inċident seħħ fl-24 ta’ Settembru 2007 meta Vassallo għadda għall-adoloxxenti d-dar tagħha wara li talabha tnaddaf  tank tal-ilma u jħallasha. Fi żmien tal-inċident Vassallo kien ‘nursing aid’ fl-isptar Mount Carmel fejn l-adoloxxenti kienet taħdem bħala ‘cleaner’. Fl-2012, Vassallo kien instab ħati tal-akkużi u inbagħat erba’ snin ħabs iżda s-sentenza ġiet annulata fl-appel minħabba żbalji ta’ proċedura u l-każ inbagħat lura quddiem il-Qorti tal-Maġistrati biex terġa tinbeda l-kumpilazzjoni tax-xhieda.